b'\n_START_ARTICLE_\nPaavo Fossi\n_START_PARAGRAPH_\nPaavo Matti Fossi (14. tammikuuta 1904, Ilmajoki \xe2\x80\x93 1979) oli Ilmajoella asunut maanviljelij\xc3\xa4, toimittaja ja kirjailija._NEWLINE_Fossi oli Ilmajoki-lehden p\xc3\xa4\xc3\xa4toimittajana 15 vuoden ajan ja h\xc3\xa4n kirjoitti lehteen my\xc3\xb6s s\xc3\xa4\xc3\xa4nn\xc3\xb6llisesti pakinoita. Fossin kirjallinen tuotanto koostuu yli 150 novellista joita julkaistiin eri lehdiss\xc3\xa4. Kahdeksan novellin kokoelma ilmestyi vuonna 1958 kirjana nimelt\xc3\xa4 Kertomuksia. Fossi voitti 1954 Helsingin Sanomien j\xc3\xa4rjest\xc3\xa4m\xc3\xa4n kansainv\xc3\xa4lisen novellikilpailun Suomen sis\xc3\xa4llissotaa kuvaavalla novellillaan Hetki\xc3\xa4. Fossin novellikokoelma: Toisia kertomuksia on ilmestynyt Ilmajoki-seura ry:n kustantamana ja Maire Paltareen toimittamana 2017. Teos sis\xc3\xa4lt\xc3\xa4\xc3\xa4 45 novellia._NEWLINE_Fossi oli my\xc3\xb6s innokas valokuvaaja ja h\xc3\xa4nen valokuviaan on ollut esill\xc3\xa4 eri n\xc3\xa4yttelyiss\xc3\xa4.'